Document ID: 32014D0708

KOMISJONI RAKENDUSOTSUS,
9. oktoober 2014,
millega muudetakse otsust 2003/467/EÜ seoses Poola teatavate piirkondade ametliku tunnistamisega veiste ensootilisest leukoosist vabaks
(teatavaks tehtud numbri C(2014) 7141 all)
(EMPs kohaldatav tekst)
(2014/708/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle D lisa I peatüki punkti E,
ning arvestades järgmist:
(1)
Direktiivi 64/432/EMÜ kohaldatakse liidus veiste ja sigadega kauplemise suhtes. Direktiivis on sätestatud tingimused, mille alusel võib liikmesriigi või selle piirkonna tunnistada veisekarjade osas ametlikult veiste ensootilisest leukoosist vabaks.
(2)
Komisjoni otsuse 2003/467/EÜ (2) III lisas on loetletud liikmesriigid ja liikmesriikide piirkonnad, mis on ametlikult tunnistatud veiste ensootilisest leukoosist vabaks.
(3)
Poola on esitanud komisjonile dokumendid, mis tõendavad Lääne-Pomorze vojevoodkonna 12 halduspiirkonna vastavust direktiivis 64/432/EMÜ sätestatud ametlikult veiste ensootilise leukoosi vaba staatuse andmise tingimustele.
(4)
Pärast Poola esitatud dokumentide hindamist tuleks asjaomased halduspiirkonnad kuulutada ametlikult veiste ensootilise leukoosi vabaks.
(5)
Seepärast tuleks otsuse 2003/467/EÜ III lisa vastavalt muuta.
(6)
Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2003/467/EÜ III lisa muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 9. oktoober 2014

Labels: 18
6